بھارت میں مردم شماری، 2011ء

15ویں بھارتی مردم شماری دو مرحلوں میں منعقد کی گئی تھی، خانہ شماری اور مردم شماری۔ خانہ (عمارت) شماری کا آغاز 1 اپریل، 2010ء کو ہوا اور اس میں تمام عماراتوں کی معلومات جمع کی گئیں۔ معلومات برائے قومی آبادی رجسٹر پہلے مرحلے میں جمع کی گئیں، جو تمام مندرج بھارتی رہائشی شہریوں کو 12 ہندوسوں پر مشتمل آدھار (یو آئی ڈی اے آئی) شناختی کارڈ جاری کرنے کے لیے استعمال کی جائیں گی۔ دوسرے مرحلے میں 9 سے 28 فروری 2011ء کے درمیان میں آبادی کی گنتی کی گئی۔ 1872ء کے بعد سے بھارت میں مردم شماریاں ہو رہی ہیں اور 2011ء میں، پہلی بار بایو میٹرک معلومات جمع کی گئی تھیں۔ 31 مارچ، 2011ء کو جاری کردہ رپورٹوں کے مطابق، بھارت کی کل آبادی 121 کروڑ ہو چکی ہے جو ہر دس سال میں 17.64% بڑھ رہی ہے۔ آبادی میں شرح خواندگی 74.04% جس میں ہر سال میں 9.21% اضافہ ہو رہا ہے۔ مردم شماری 2011ء کا نعرہ تھا، 'ہماری مردم شماری، ہمارا مستقبل'۔
مردم وخانہ شماری کا یہ عمل 28 ریاستوں اور 7 عملداریوں کے 640 اضلاع، 5,924 ذیلی اضلاع، 7,935 قصبوں اور 6 لاکھ سے زیادہ گاؤں پر پھیلا ہوا تھا۔ مجموعی طور پر 27 لاکھ اہلکاروں نے 7،935 شہروں میں گھروں کا دورہ کیا اور 6 لاکھ گاؤں، آبادی کی درجہ بندی جنس، مذہب، تعلیم اور پیشہ کے مطابق کی گئی۔ اس سارے عمل پر کل خرچ تقریباً ₹2,200 کروڑ (امریکی $310 ملین) – یہ فی فرد $0.50 سے کم خرچ بنتا ہے، باقی دنیا میں اس کام پر اندازہ $4.60 فی فرد خرچ ہوتا ہے۔ ہر 10 سال بعد ہونے والی بھارت کے وسیع علاقوں میں مردم شماری نے بھارت میں کئی چیلنجوں کا سامنا کیا ہے۔ ثقافتوں کا تنوع اور افرادی قوت نے اس میں مخالف کی ہے۔
ذاتوں کی معلومات کو مندرجہ ذیل حکمران اتحادی رہنماؤں کی طرف سے مردم شماری میں شامل کیا گیا بشمول لالو پرساد یادو، شرد یادو اور ملائم سنگھ یادو جن کو حزب مخالف کی جماعتوں بھارتیہ جنتا پارٹی، شرومنی اکالی دل، شیو سینا اور انا دراود منیتر کڑگم کی حمایت بھی حاصل تھی۔ ذاتوں کی شماریات اس سے پہلے آخری بار برطانوی دور میں 1931ء میں جمع کی گئیں۔ ابتدا میں مردم شماری میں لوگوں نے اپنی سماجی حیثیت کے فروغ کے لیے ذات بتانے میں مبالغہ کیا البتہ اب یہ سمجھا جاتا ہے کہ کئی لوگ ذات کو پست بتا کر حکومتی سہولیات حاصل کرتے ہیں۔ قیاس آرائی موجود تھی کہ 2011ء میں ذات کی بنیاد پر مردم شماری ہو گی، 80 سال کے بعد (آخری بار 1931ء میں ہوئی)، جس سے بھارت میں "دیگر پسماندہ طبقات" کی درست ترین تعداد کا علم ہو سکے گا۔ بعد میں اس کو قبول کیا گیا تھا اور معاشرتی اقتصادی اور ذاتوں کی شماری بندی 2011ء منعقد کی گئی جس کے نتائج پہلی بار 3 جولائی 2015ء کو مرکزی وزیر خزانہ ارون جیٹلی نے پیش کیے۔ 1980ء میں مینڈل کمیشن کے مطابق دیگر پسماندہ طبقات کی آبادی 52% تھی، نیشنل سیمپل سروے آرگنائزیشن نے اگرچہ (این ایس ایس او) 2006ء میں ایک سروے کے بعد دیگر پسماندہ طبقات کی آبادی 41%بتائی تھی
آزادی کے بعد، ذات شماری کی یہ پہلی مثال ہے۔ آزادی کے بعد انفرادی طور پر صرف ریاست کیرلا میں 1968ء میں ای ایم ایس نمبوتیری پاڈ نے مختلف سماجی و معاشی کمزور ذاتوں سے متعلق ایک سروے کروایا تھا اور یہ کیرلا سماجی و اقتصادی جائزہ 1968ء میں مکمل ہوا اور اور 1971ء میں کیرلا گزیٹر میں اس کے نتائج شائع ہوئے۔۔
سی چندرامولی رجسٹرار جنرل اور 2011ہ بھارت مردم شماری کے مردم شماری کمشنر تھے۔ مردم شماری کے اعداد و شمار کو 16 زبانوں میں جمع کیا گیا تھا اور تربیتی نصاب 18 زبانوں میں تیار کیا گیا تھا۔ 2011ء میں، بھارت اور بنگلہ دیش نے اپنی سرحدوں سے ملحقہ علاقوں میں مل کر پہلی بار مردم شماری کی۔ مردم شماری دو مرحلے میں منعقد کی گئی تھی۔ پہلے میں خانہ شماری ہوئی، جو 1 اپریل 2010ء کو شروع ہوئی اور تمام عمارتوں اور آباد مکانات سے متعلق اعداد و شمار جمع کیے گئے۔ پہلے مرحلے میں قومی آبادی رجسٹر بھی جمع کیا گیا تھا۔ دوسرے مرحلے میں، ملکبھر کی آبادی کی شمار بندی ہوئی، یہ کام 9 سے 28 فروری 2011ء کے دوران میں ہوا۔
گھر (یا تعمیر کوئی بھی) کے لیے 35 سوال تھے۔
آبادی کی گنلتی کے رجسٹر میں کل 30 سوالات تھے۔
قومی آبادی کے رجسٹر میں رہائشیوں سے 9 سوالات کیے گئے تھے۔
پوروں کے نشانات لینے اور تصاویر یہ معلومات ایک بار جمع ہو جانے کے بعد، ملک کے تمام شہریوں کو ایک 12 ہندسوں کا شناختی کارڈ جسے آدھار کارڈ کہا گیا ہے جاری کیا جائے گا، پہلا کارڈ 2011ء میں جاری کیا گیا تھا۔
Prعارضی معلومات (ڈیٹا) 31 مارچ 2011ء کو جاری کی گئیں (اور 20 مئی 2013ء کو ان کو تازہ/اپڈیٹ کیا گیا)۔ 2011ء میں پہلی بار کی مخنث آبادی کو شمار کیا گیا۔ 2011ء میں آبادی کا مجموعی جنسی تناسب ہر 1،000 مردوں کے مقابل 943 خواتین ہیں۔ بھارت میں تیسری جنس کی سرکاری تعداد 4.9 لاکھ ہے۔
2011ء کی مردم شماری کے مطابق بھارت کی کل آبادی 1,210,193,422 تھی۔ 2001ء سے 2011ء کے درمیآن میں بھارتی آبادی میں 181.5 ملین کا اضافہ ہوا، جو برازیل کی آبادی سے تھوڑا سا کم ہے۔ بھارت، دنیا کے 2.4% زمینی رقبے پر 17.5% آبادی والا ملک ہے۔ اتر پردیش 200 ملین آبادی کے ساتھ سب سے بڑی ہے۔ کل آبادی کی نصف آبادی 6 ریاستوں اتر پردیش، مہارشٹر، بہار، مغربی بنگال، آندھرا پردیش اور مدھیہ پردیش میں ہے۔ 121 کروڑ بھارتیوں میں سے، 83.3 کروڑ (68.84%) دیہی علاقوں میں رہتے ہیں جب کہ 37.7 کروڑ شہری علاقوں میں رہتے ہیں۔ بھارت میں 45.36 کروڑ لوگ تارکین وطن ہیں، جو مجموعی آبادی کا 37.8 فیصد ہے۔
بھارت کئی بڑے مذاہب جیسے ہندومت، بدھ مت، سکھ مت اور جین مت کے مقام پیدائش کی حیثیت رکھتا ہے،،جب کہ کئی دیسی عقائد اور قبائلی مذاہب ایسے بھی ہیں جو بڑے مذاہب کی صدیوں کی عملداری کے باموجود اپنا وجود برقرار رکھے ہوئے ہیں۔مردم شماری کے بعد، مردم شماری میں مذہب سے متعلق لوگوں سے لی گئی معلومات کو جاری کیا گيا ہے۔
2011ء کی مردم شماری کی مذہبی معلومات (ڈیٹا) حکومت بھارت نے 25 اگست 2015ء کو جاری کیں۔ اس کے مطابق بھارت میں 79.8% (966.3 ملین) ہندو اور 14.23% (172.2 ملین) مسلمان ہیں۔ اور مسیحی 2.30% (28.7 ملین) ہیں۔ 2011ہ کی مردم شماری کے مطابق بھارت میں 57,264 پارسی ہیں۔ پہلی بار، 2011ء کی مردم شماری میں "لا مذہب" کا خانہ رکھا گیا۔ اس مردم شماری کے مطابق 2.87 ملین بھارتیوں نے خود کو کسی مذہب سے وابستہ نہیں کیا۔ جو 1.21 بلین کی آبادی کا 0.24% بنتا ہے۔ مندرجہ ذیل کے جھول میں بھارت کی مذہبی آبادی ک وبلحاظ دہائی بیان کیا گیا ہے۔ Tبھارت میں 6 مذاہب کو "قومی اقلیت" کا درجہ کیا گیا ہے، اس میں– مسلم، مسیحی، سکھ، جین، بودھ اور پارسی شامل ہیں۔ سنی، شیعہ، بوہری، آغا خانی اور احمدیہ کو اسلام کے فرقے مانا گیا ہے۔ 2011 کی مردم شماری کے مطابق، چھ بڑے عقائد- ہندو، مسلم، مسیحی، سکھ، جین اور بدھ بھارت کی 121 کروڑ آبادی کا 99.4% ہیں، جبکہ “دوسرے مذاہب، عقائد” (او آر پی) کی تعداد 82 طے کی گئی۔ دیگر عقائد والوں میں،چھ عقائد- 49.57 لاکھ سرنا دھرم، 10.26 لاکھ گوند، 5.06 لاکھ ساڑی، ڈونیو پولو (3.02 لاکھ) ارونا چل پر دیش میں،ساناماہی (2.22 لاکھ) منی پور میں،کھاسی (1.38 لاکھ) کو میگھالیہ میں اکثریت حاصل ہے۔ مہاراشٹر میں 9,652 لادین افراد ہیں، جو ملک بھر میں سب سے بڑی تعداد ہے، اس کے بعد میگھالیہ (9,089) اور کیرلا ہیں۔
7 سال سے بڑی عمر کے ہر فرد کو جو کسی بھی زبان میں لکھنا اور پڑھنا جانتا تھا، اسے خواندہ شمار کیا گیا۔ 1991ء سے بقل کی مردم شماریون مین یہ حد 5 سال تک کے بچوں پر لاگو ہوتی تھی۔ پوری آبادی کی شرح خواندگی کو خام شرح خواندگی قرار دیا جاتا ہے، جب کہ 7 سال یا اس سے زیادہ عمر کے لوگوں کی شرح خواندگی کو مؤثر شرح خواندگی قرار دیا جاتا ہے۔ مؤثر شرح خواندگی 74.04% تھی، جس میں سے مردوں میں شرح خواندگی 82.14% اور عورتوں میں 65.46% ہے۔